《既出都门望西路发有作 其一》
明代·李孙宸

靖端肃王程，驱车向西骛。既惬游梁情，亦适归欤趣。

岂复惮倭迟，孤征昔所屡。晨徂每侵星，兼途轻薄暮。

时序如崩波，黾勉促脩路。朔风剥我肤，宁论衣改素。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。